[{"text_idx": "#000001", "text": "Tooli toimetas kogusse kolhoosi esimees Alfons Paas, kes oli selle saanud Tiitsa ku\u0308last Ostratite pere po\u0308o\u0308ningult. Tooli ta\u0308psem valmistamiskoht on teadmata."}, {"text_idx": "#000002", "text": "Leentool on 78 cm ko\u0303rgune ja paistab juba kaugelt silma erilise tegumoega. Toolil on va\u0308ga mugav istuda ja sellel on u\u0308llatavad detailid: ka\u0308etoed ja to\u0303stmiseks tarvilik ka\u0308epide leenil. Tool koosneb kahest ku\u0308ljepaneelist, mis moodustavad korraga esijalad, ka\u0308etoed ja korjupuud. Kokkupanekuks on kasutatud vaid puutappe. Istmiku tarvis on u\u0308hendatud kaks 4 cm paksust lauda."}, {"text_idx": "#000003", "text": "Seljatoele on lo\u0303igatud aastaarv 1822, mis vo\u0303imaldab dateerida tooli valmistamise 200 aasta tagusesse aega. Siledaks ja u\u0308maraks kulunud puit annab aimu tooli pikast ja pidevast kasutusest, toolijalad on otstest pisut pehkinud."}, {"text_idx": "#000004", "text": "Tooli on aegade jooksul ka parandatud. Kindlasti on uued tooli tagumised u\u0308marad jalad, lisaks on u\u0308hele ku\u0308ljepaneelile tehtud po\u0303o\u0303n, et takistada selle laialivajumist ja lo\u0303henemist. Po\u0303o\u0303n ja istmeplaat on kinnitatud hiljem raudnaeltega."}, {"text_idx": "#000005", "text": "Ilmselt on toolist pa\u0308rast otstarbekohast tarvitust saanud to\u0308o\u0308pink, sest istmeplaadil ja seljatoel on na\u0308ha rohkelt terariistade ta\u0308kkeid. Vanadele toolidele sai tihti osaks just selline saatus \u2013 ko\u0303ik kasulikud asjad olid ringluses."}]